3. ΝΟΜΟΣ 652 της 27 Φεβρ./10 Μαρτ. 1915 Περί αλιείας εις τα ελληνικά παράλια Άρθρ.1.-(Κατηργήθη δια του άρθρ. 183 Ν.Δ. 420/1970, αντικατασταθέν δια του άρθρ. 32 αυτού). Άρθρ.2.-Τα ξένης εθνικότητος αλιευτικά πλοία τα εκτός της αιγιαλίτιδος ζώνης αλιεύοντα και εις τους ελληνικούς λιμένας ή τας ελληνικάς ακτάς προσεγγίζοντα υποβάλονται εις φόρον, δι’ εκάστην οκάν ιχθύων, 30 λεπτών, δι’ εκάστην δε αλιπάστων λεπτών 40. Εάν τα πλοία ταύτα αλιεύωσι σπόγγους ή κοράλλια, υποχρεούνται όπως καταναλίσκωσι τα προϊόντα τούτα εντός της Ελλάδος. Των διατάξεων τούτων εξαιρούνται τα πλοία της εθνικότητος των κρατών εκείνων, των οποίων η νομοθεσία δεν επιβάλλει τας ως άνω υποχρεώσεις και φορολογίας. Τα πλοία τούτα υποβάλλονται εν Ελλάδι εις ους όρους υποβάλλονται και τα υπό τας αυτάς συνθήκας πλοία εν τη χώρα εις ην ανήκουσιν. Άρθρ.3-4.(Κατηργήθησαν δια του άρθρ. 183 Ν.Δ. 420/1970, αντικατασταθέντα δια των άρθρ. 33 και 34 αυτού). Άρθρ.5.-Εάν τις των ως άνω υπαλλήλων ήθελε παραλείψει την εκπλήρωσιν των καθηκόντων του, υποβάλλεται εις πρόστιμον (250 έως 500 δραχμών), εν υποτροπή δε απολύεται της υπηρεσίας, μη δυνάμενος να επανέλθη εις ταύτην ή μετά παρέλευσιν έτους. Δια το μέτρον των χρηματικών ποινών βλ.άρθρ. 2 Ν. 110/1945 και άρθρ. 57 Ποιν. Κώδικος (τόμ.8 σελ. 6 και 28). Άρθρ.6.-Καταργείται πάσα διάταξις αντιβαίνουσα εις τον παρόντα νόμον. Η ισχύς του παρόντος άρχεται από της ημέρας της εις την Εφημερίδα της Κυβερνήσεως δημοσιεύσεώς του. 